ผบก.น.6 เผย ศาลมีนบุรีอนุมัติจับ อิซาน-ขยายผลตรวจสอบอีก 2 พื้นที่
ผบก.น.6 เผย คืบหน้าคดีบึม 2 ประเด็น อนุมัติหมายจับ อิซาน-ขยายผลตรวจสอบ 2 พื้นที่ คือ บ้านย่านอ่อนนุชและซอย ม.หอการค้า จนท.ได้ทำการตรวจยึดสิ่งของและบุคคลที่คาดว่ามีส่วนเกี่ยวข้องไปสอบสวน,วันที่ 14 ก.ย. 58 พ.อ.วินธัย สุวารี โฆษกคณะรักษาความสงบแห่งชาติ (คสช.) แถลงการณ์ผ่านศูนย์ติดตามสถานการณ์ คสช. ทางโทรทัศน์รวมการเฉพาะกิจแห่งประเทศไทย ร่วมกับ สตช. ว่า สำหรับการติดตามสืบสวนสอบสวนคดีนั้น ยังคงมีความก้าวหน้าอย่างต่อเนื่อง,พล.ต.ต.ชยพล ฉัตรชัยเดช ผู้บังคับการตำรวจนครบาล 6 เผยว่า ความคืบหน้าในคดีวางระเบิดมี 2 ประเด็น คือ เจ้าหน้าที่ตำรวจได้มีการสอบปากคำบุคคลที่เกี่ยวข้องกับผู้ต้องหาที่จับกุมได้ จากการตรวจสอบและรวบรวมพยานหลักฐานของทางเจ้าหน้าที่ทหารและตำรวจ พบข้อมูลความเชื่อมโยงกับ นายอิซาน พนง.สอบสวนได้ขออนุมัติศาล จ.มีนบุรี เพื่ออกหมายจับ ในความผิดเกี่ยวกับการมียุทธภัณฑ์ไว้ในความครอบครองโดยไม่ได้รับอนุญาต ส่วนประเด็นที่ 2 จากการรวบรวมหลักฐานของทางเจ้าหน้าที่ทหาร เกี่ยวกับธุรกรรมทางการเงิน พบว่า มีความเชื่อมโยงเกี่ยวข้องกับบุคคลอื่นอีก ,ทางเจ้าหน้าที่ทหารได้ประสานกองบัญชาการตำรวจนครบาล ร่วมบูรณาการปิดล้อมตรวจค้นหอพักและห้องเช่า ใน 2 พื้นที่ คือ อ่อนนุช พื้นที่สน.พระโขนง และซอย ม.หอการค้าไทย จากการตรวจค้นเจ้าหน้าที่ทหารและตำรวจ ได้ยึดสิ่งของที่เชื่อว่านะจะมีส่วนเกี่ยวข้องในการทำความผิด และเชิญบุคคลที่เกี่ยวข้องไปทำการสอบปากคำ เพื่อขยายผลติดตามจับบุคคล และกลุ่มคนร้ายที่เกี่ยวข้อง,นอกจากนี้ การให้ความช่วยเหลือผู้ที่ได้รับบาดเจ็บและญาติผู้เสียชีวิต ทางกระทรวงการท่องเที่ยวและกีฬา อยู่ระหว่างหารือกับหน่วยเกี่ยวข้อง เพื่อหาความเป็นไปได้ในการเพิ่มเติมเงินช่วยเหลือเป็นกรณีพิเศษ ให้กับผู้ที่ได้รับบาดเจ็บและญาติผู้เสียชีวิตจากเหตุการณ์ที่แยกราชประสงค์ให้มีความเหมาะสมกับสภาพปัจจุบันยิ่งขึ้น ซึ่งในสัปดาห์ที่ผ่านมากระทรวงการต่างประเทศแจ้งให้ทราบว่า มีประเทศที่ประชาชนได้รับผลกระทบจากเหตุการณ์ที่แยกราชประสงค์ ได้แสดงความขอบคุณมายังรัฐบาลไทย ที่ให้การช่วยเหลือญาติผู้เสียชีวิต และดูแลนักท่องเที่ยวที่ได้รับบาดเจ็บเป็นอย่างดี,อย่าไรก็ตาม ผลการสืบสวนสอบสวนคดี คืบหน้าจนสามารถพบความเชื่อโยงในระดับหนึ่งแล้ว ทำให้สังคมเกิดการวิเคราะห์ วิจารณ์ และคาดการไปได้ในหลายแนวทาง ภายใต้ข้อมูลที่แต่ละบุคคลได้รับทราบ จึงยังคงต้องขอความร่วมมือจากสื่อมวลชนในการนำเสนอข่าวด้วยความระมัดระวัง หลีกเลี่ยงการวิเคราะห์ เชื่อมโยงเหตุการณ์ หรือระบุเหตุจูงใจในการก่อเหตุไปที่ประเด็นใดประเด็นหนึ่งเพียงอย่างเดียว เพื่อไม่ให้ประชาชนเกิดความสับสน และสนับสนุนการทำงานของเจ้าหน้าที่รวมถึงไม่ส่งผลกระทบในด้านอื่นๆ โดยเฉพาะความสัมพันธ์ระหว่างประเทศ.
สตช. เผย คืบหน้าคดีบึม 2 ประเด็น อนุมัติหมายจับ อิซาน-ขยายผลตรวจสอบ 2 พื้นที่ คือ บ้านย่านอ่อนนุช และซอย ม.หอการค้า จนท.ได้ทำการตรวจยึดสิ่งของและบุคคลที่คาดว่ามีส่วนเกี่ยวข้องไปสอบสวน
ระเบิดแยกราชประสงค์,คสช.,ผบก.น.6,ระเบิดราชประสงค์,ระเบิดพระพรหม,คดีคืบหน้า,วินธัย สุวารี,โฆษกคณะรักษาความสงบแห่งชาติ (คสช.),ชยพล ฉัตรชัยเดช,ผู้บังคับการตำรวจนครบาล 6,สตช.,แถลงการณ์คสช.,ข่าว,ข่าวสังคม,ข่าวทั่วไทย,กทม.,ราชประสงค์,ระเบิด,ไทยรัฐออนไลน์